SZERB KÖZTÁRSASÁG

ZENTA KÖZSÉG

ZENTAI KÖZSÉGI KÉPVISELŐ-TESTÜLET

GYERMEKJOGI TANÁCS

Szám: 401-32/2018-I

Kelt 2018. szeptember 5-én

24400 ZENTA

Fő tér 1.

Tel.: 024/655-428

Zenta község statútuma (Zenta Község Hivatalos Lapja, 25/2017. sz. – egységes szerkezetbe foglalt szöveg) 58. szakasza 1. bekezdésének 7. pontja alapján Zenta község gyermekjogi tanácsa kiírja az alábbi

**P Á L Y Á Z A T O T**

**Zenta község 2018-as évi költségvetése eszközeiből a gyermekprojektumok finanszírozására és társfinanszírozására**

1) A pályázaton intézmények, szervezetek, kormányon kívüli szervezetek, illetve polgárok egyesületei (a továbbiakban: pályázók) vehetnek részt, amelyek Zenta község területén vannak bejegyezve, illetve amelyek Zenta község területén tevékenykednek községi, községközi vagy köztársasági szervezetekként.

2.) A gyermekeknek szánt projektumok finanszírozására vagy társfinanszírozására Zenta község költségvetéséből a 2018. évben **360.000,00** dinárt tesz ki és Zenta község 2018-as évi költségvetéséről szóló rendelettel (Zenta Község Hivatalos Lapja, 26/2017. és 8/2018. sz.) az alábbiak szerint van előirányozva a 11-es programnál Szociális- és gyermekvédelem néven, a **0901-P5-ös** programosztályozás, mint 040-es funkció, és mint 423-as közgazdasági osztályozás (szerződéses szolgáltatások), 426 (anyag), 4631 (folyó átutalások más hatalmi szinteknek, 464 (a kötelező társadalombiztosítási szervezetek dotálása) és 481 (kormányon kívüli szervezetek dotálása).

3.) A Zentai Községi Képviselő-testület gyermekjogi tanácsa megállapította a prioritások terét az intézmények, szervezetek, kormányon kívüli szervezetek, illetve polgárok egyesületeinek a projektumaira, amelyeket a 2018. évi nyilvános pályázat útján finanszíroznak Zenta község költségvetéséből:

* **Gyermekhét 2018 és**
* **A gyermekek művelődési és sportéletének és az egymás közötti kommunikáció előmozdítása**

4.) A pályázat résztvevői, akiknek a 2017. év folyamán odaítéltek dotációs eszközöket, csak akkor vehetnek részt a pályázaton, ha átadták a Zentai Községi Közigazgatási Hivatal költségvetési és pénzügyi osztályának a 2017. évben odaítélt eszközök elszámolását.

5.) A pályázatra jelentkezni csak a pályázati űrlapon lehet. Az űrlap és a pályázat szövege személyesen igényelhető Zenta Község Közigazgatási Hivatalának 31-es irodájában (cím: Fő tér 1.,24400 Zenta) munkanapokon 7.30 és 14.30 óra között, vagy letölthető Zenta község hivatalos honlapjáról: [www.zenta-senta.co.rs](http://www.zenta-senta.co.rs)

A pályázati dokumentáció az alábbiakat tartalmazza:

- jelentkezési űrlap,

- a projektum koordinátorának és kulcsfontosságú munkatársainak az életrajza,

- a szervezetnek a nyilvántartásba vételéről szóló végzésének fénymásolata,

- az alapítói okirat (alapszabály) fénymásolata.

6.) A jelentkezéseket zárt borítékban az alábbi **jelzéssel** kell benyújtani: Nyilvános pályázat a gyermekeknek szánt projektumok finanszírozására vagy társfinanszírozására Zenta község 2018. évi költségvetési eszközeiből (gyermekjogi tanács) a 24400 Zenta, Fő tér 1. sz. alatti címen.

A pályázattal kapcsolatos kiegészítő információk telefonon kaphatóak: 655-428.

7.) A jelentkezések benyújtásának **határideje** **2018. szeptember 20. , 12.00 óra**.

A kitöltött űrlapot egy példányban kell megküldeni posta útján, vagy személyesen átadni a Zentai Községi Közigazgatási Hivatal ügyfélfogadó- irodájának tolóablakánál. Hogy a jelentkezés határidőn belüli legyen a pályázati dokumentációnak legkésőbb a Zentai Községi Közigazgatási Hivatalban kell lennie a fent megjelölt határidőben.

8.) A kérelmeket csak azokra a projektumokra lehet benyújtani, amelyek 2018. december 31-éig megvalósulnak.

9.) A pályázati dokumentációt nem juttatjuk vissza.

10.) A pályázat eredményeiről a Zentai Községi Képviselő-testület gyermekjogi tanácsa posta útján értesíti a jelentkezések benyújtóit.

11.) A döntés meghozatalát követően a projektum kiválasztásáról, amelyeket a 2018. év folyamán finanszírozunk, azok benyújtóival szerződést kötünk a projektum finanszírozásáról.

12.) A dotáció igénybevevője kötelezettséget vállal, hogy a pályázat útján odaítélt pénzeszközöket rendeltetésszerűen fogja felhasználni.

Az odaítélt eszközök nem használhatóak alkohol beszerzésére. A honoráriumokat csak az előadóknak lehet kifizetni, olyan projektumra, amelynek célja az edukáció. Reprezentációra a jóváhagyott összeg legtöbb 30 %-a költhető.

13.) A dotáció igénybevevője kötelezettséget vállal, hogy a jóváhagyott pénzeszközök felhasználásáról jelentést nyújt be a Községi Közigazgatási Hivatal gazdasági és pénzügyi osztályának legkésőbb 2019. január 31-éig a Zentai Községi Közigazgatási Hivatal ügyfélfogadó-irodája útján. Amennyiben a dotáció használója nem tesz eleget ennek a kötelezettségnek, úgy elszámolási kötelezettsége nem évül el, és a dotáció igénybevevőjét a Zentai Községi Képviselő-testület gyermekjogi tanácsa kizárja a 2019-ben esedékes pályázati körből.

14.) A Zentai Községi Képviselő-testület gyermekjogi tanácsa fenntartja jogát, hogy a jelentkezés benyújtójától, ha ez szükséges, további dokumentációt és információt kérjen, vagy helyszíni ellenőrzést végezzen.

15.) A dotáció használója kötelezettséget vállal, hogy az eszközök odaítéléséről szóló szerződés megkötése előtt, a projektum költségvetési javaslatát összehangolja az odaítélt eszközök mértékével. Amennyiben nem tesz eleget ennek a kérelemnek az írásos felhívás kézhezvételétől számított 7 napon belül, elveszíti jogát a dotációra.

16.) A Zentai Községi Képviselő-testület gyermekjogi tanácsa nem köteles megindokolni a gyermekeknek szánt projektumok finanszírozási vagy társfinanszírozási javaslatát, és Zenta község polgármesterének a döntése az eszközök odaítéléséről végleges.

 a gyermekjogi tanács elnök asszonya

 Kopasz Ildikó s. k.